Document ID: 32006R1184

Reference:
4.8.2006
HU
Az Európai Unió Hivatalos Lapja
L 214/7
A TANÁCS 1184/2006/EK RENDELETE
(2006. július 24.)
az egyes versenyszabályok mezőgazdasági termékek termelésére és kereskedelmére történő alkalmazásáról
(kodifikált változat)
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre és különösen annak 36. és 37. cikkére,
tekintettel a Bizottság javaslatára,
tekintettel az Európai Parlament véleményére (1),
mivel:
(1)
Az egyes versenyszabályok mezőgazdasági termékek termelésére és kereskedelmére történő alkalmazásáról szóló, 1962. április 4-i 26. tanácsi rendeletet (2) tartalmában módosították (3). Az áttekinthetőség és érthetőség érdekében ezt a rendeletet kodifikálni kell.
(2)
A Szerződés 36. cikke alapján a Szerződésben meghatározott versenyszabályoknak a mezőgazdasági termékek termelésére és kereskedelmére való alkalmazása a közös agrárpolitika kérdéskörébe tartozik, és ennek megfelelően ezen rendelet rendelkezését az említett politika fejlődésének figyelembevételével kell kiegészíteni.
(3)
A Szerződés 81. cikkében szabályozott, a megállapodás, döntés és összehangolt magatartás, valamint az erőfölénnyel való visszaélés versenyszabályait alkalmazni kell a mezőgazdasági termékek termelésére és kereskedelmére is olyan mértékben, hogy azok alkalmazása ne akadályozza a nemzeti agrárpiaci rendtartás működését és ne veszélyeztesse a közös agrárpolitika célkitűzéseinek elérését.
(4)
Különös tekintettel kell lenni az együttes mezőgazdasági termelésben vagy kereskedelemben, illetve együttes létesítményhasználatban különösen érdekelt termelői szervezetekre, amennyiben az ilyen együttes fellépés nem zárja ki a verseny lehetőségét vagy nem veszélyezteti a Szerződés 33. cikke célkitűzéseinek elérését.
(5)
Mind a közös agrárpolitika helytelen irányú fejlődésének elkerülése, mind a jogbiztonság és az érintett vállalkozásokkal való hátrányos megkülönböztetéstől mentes bánásmód érvényesülése érdekében a Bizottság kizárólagos hatáskörrel rendelkezik – a bírósági felülvizsgálat fenntartásával – annak eldöntésére, hogy az előző két preambulumbekezdésben előírt feltételek teljesülnek-e a Szerződés 81. cikke szerinti megállapodások, döntések és összehangolt magatartások tekintetében.
(6)
A közös agrárpolitika fejlődésének részeként a mezőgazdasági termékek termelésének és kereskedelmének támogatására vonatkozó szabályok megvalósítása érdekében a Bizottságnak lehetőséget kell adni egy új vagy tervezett támogatásjegyzék összeállítására, a tagállamok felé hasznos megjegyzések intézésére és arra, hogy a tagállamok számára megfelelő intézkedéseket javasoljon,
ELFOGADTA EZT A RENDELETET:
1. cikk
A Szerződés 81–86. cikkét, valamint az azok végrehajtásáról szóló rendelkezéseket kell – ezen rendelet 2. cikke rendelkezéseinek fenntartásával – alkalmazni minden olyan, a Szerződés 81. cikkének (1) bekezdése és 82. cikke szerinti megállapodásra, döntésre és összehangolt magatartásra, amely a Szerződés I. mellékletében felsorolt termékek termeléséhez vagy kereskedelméhez kapcsolódik.
2. cikk
(1)   A Szerződés 81. cikkének (1) bekezdését nem kell alkalmazni az ezen rendelet első cikkében említett, olyan megállapodásra, döntésre és összehangolt magatartásra, amely a nemzeti piaci rendtartás lényeges részét képezi vagy szükséges a Szerződés 33. cikke célkitűzésének eléréséhez.
Különösen nem kell alkalmazni termelők, termelői szervezetek megállapodására, döntéseire és összehangolt magatartására vagy egyetlen tagállam termelői szervezeteire sem, ha azok a termelésben vagy az értékesítésben, vagy a mezőgazdasági termékek tárolása, kezelése vagy feldolgozása célját szolgáló közös létesítmények használatában érintettek, amennyiben nem kötik ki azonos árak alkalmazását, és amennyiben a Bizottság megítélése szerint azok nem zárják ki a versenyt vagy nem veszélyeztetik a Szerződés 33. cikke célkitűzéseinek elérését.
(2)   A tagállamokkal folytatott konzultációt követően és a vállalkozások vagy a vállalkozások társulásai, valamint minden természetes vagy jogi személy szükség szerinti meghallgatása után – a Bíróság általi felülvizsgálat fenntartásával – a Bizottság kizárólagos hatáskörrel rendelkezik arra, hogy közzétételre kötelezett határozatában meghatározza, mely megállapodás, döntés és összehangolt magatartás elégíti ki az (1) bekezdés feltételeit.
A Bizottság saját hatáskörében, vagy egy tagállam hatáskörrel rendelkező hatóságának, illetve egy érdekelt vállalkozásnak vagy vállalkozások társulásainak felkérésére végzi el ezt a megállapítást.
(3)   A közzététel tartalmazza az érintett felek nevét és a határozat tartalmának főbb elemeit. A közzététel során tekintettel kell lenni a vállalkozások jogos érdekeire és üzleti titkaik védelmére.
3. cikk
A Szerződés 88. cikke (1) bekezdésének és (3) bekezdése első mondatának rendelkezéseit alkalmazni kell a Szerződés I. mellékletében felsorolt termékek termelésére és kereskedelmére vonatkozó támogatásokra.
4. cikk
A 26. rendelet hatályát veszti.
A hatályon kívül helyezett rendeletre történő utalásokat úgy kell tekinteni, mintha erre a rendeletre vonatkoznának és a II. mellékletben foglalt megfelelési táblázattal összhangban kell alkalmazni.
5. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2006. július 24-én.
a Tanács részéről
az elnök
M. PEKKARINEN
(1)  Az Európai Parlament 2006. április 27-i véleménye (a Hivatalos Lapban még nem tették közzé).
(2)  HL 30., 1962.4.20., 993/62. o. A 49. rendelettel (HL 53., 1962.7.1., 1571/62. o.) módosított rendelet.
(3)  Lásd az I. mellékletet.
I. MELLÉKLET
A hatályon kívül helyezett rendelet és annak módosításai
A Tanács 26. rendelete
(HL 30., 1962.4.20., 993. o.)
A Tanács 49. rendelete
(HL 53., 1962.7.1., 1571. o.)
kizárólag az 1. cikk 1. bekezdésének g) pontja
II. MELLÉKLET
Megfelelési táblázat
26. rendelet
Ez a rendelet
1. cikk
1. cikk
2. cikk, (1) bekezdés
2. cikk, (1) bekezdés
2. cikk, (2) bekezdés
2. cikk, (2) bekezdés, első albekezdés
2. cikk, (3) bekezdés
2. cikk, (2) bekezdés, második albekezdés
2. cikk, (4) bekezdés
2. cikk, (3) bekezdés
3. cikk
—
4. cikk
3. cikk
—
4. cikk
5. cikk
5. cikk
—
I. melléklet
—
II. melléklet

Summary:
Egyes uniós versenyszabályok mezőgazdasági termékekre történő alkalmazása
Egyes uniós versenyszabályok mezőgazdasági termékekre történő alkalmazása
 
ÖSSZEFOGLALÓ AZ ALÁBBI DOKUMENTUMRÓL:
1184/2006/EK rendelet az egyes versenyszabályok mezőgazdasági termékek termelésére és kereskedelmére történő alkalmazásáról
MI A RENDELET CÉLJA?
A rendelet megállapítja az Európai Unió működéséről szóló szerződés (EUMSZ) 101–106. cikkének (az Európai Közösséget létrehozó szerződés korábbi 81–86. cikke) – vagyis az uniós versenyjogi szabályoknak – a mezőgazdasági ágazatra való alkalmazhatóságát.
FŐBB PONTOK
A rendelet kimondja, hogy az EUMSZ 101. cikkének (1) bekezdését és 102. cikkét alkalmazni kell a mezőgazdasági termékek termelésére és kereskedelmére, kivételt képeznek ez alól a mezőgazdasági termékpiacok közös szervezéséről szóló 1308/2013/EU rendelet, valamint a halászati és akvakultúra-termékek piacának közös szervezéséről szóló 1379/2013/EU rendelet hatálya alá tartozó termékek.
A rendelet két kivételt tesz lehetővé az általános szabályok alól. Ezek a következők:olyan megállapodás, döntés és összehangolt magatartás, amely a nemzeti piaci rendtartás lényeges részét képezi, vagy szükséges a közös agrárpolitikának (KAP) az EUMSZ 39. cikkében meghatározott célkitűzései eléréséhez;  termelők, termelői szervezetek megállapodása, döntése és összehangolt magatartása vagy egyetlen tagállam termelői szervezetei,amelyek érintettek mezőgazdasági termékek termelésében vagy értékesítésében, vagya mezőgazdasági termékek tárolása, kezelése vagy feldolgozása célját szolgáló közös létesítmények használatában,amennyiben nem kötik ki azonos árak alkalmazását,és amennyiben e megállapodások nem zárják ki a versenyt vagy nem veszélyeztetik a KAP célkitűzéseit.  Az EU Bírósága általi felülvizsgálat fenntartásával az Európai Bizottság kizárólagos hatáskörrel rendelkezik arra, hogy közzétételre kötelezett határozatában meghatározza, mely megállapodás, döntés és összehangolt magatartás elégíti ki a feltételeket.
MIKORTÓL HATÁLYOS A RENDELET?
A rendelet 2006. augusztus 24-én lépett hatályba.
HÁTTÉR
További információk:Versenyjog – Mezőgazdaság és élelmiszeripar (Európai Bizottság).  
FŐ DOKUMENTUM
A Tanács 1184/2006/EK rendelete (2006. július 24.) az egyes versenyszabályok mezőgazdasági termékek termelésére és kereskedelmére történő alkalmazásáról (kodifikált változat) (HL L 214., 2006.8.4., 7–9. o.)
Az 1184/2006/EK rendelet későbbi módosításait belefoglalták az alapszövegbe. Ez az egységes szerkezetbe foglalt változat kizárólag tájékoztató jellegű.
KAPCSOLÓDÓ DOKUMENTUMOK
Az Európai Unió működéséről szóló szerződés egységes szerkezetbe foglalt változata – Harmadik rész – Az Unió belső politikái és tevékenységei – VII. cím – A versenyre, az adózásra és a jogszabályok közelítésére vonatkozó közös szabályok – 1. fejezet – Versenyszabályok – 1. szakasz – Vállalkozásokra vonatkozó szabályok 101. cikk (az EKSz. korábbi 81. cikke) (HL C 202., 2016.6.7., 88–89. o.)
Az Európai Unió működéséről szóló szerződés egységes szerkezetbe foglalt változata – Harmadik rész – Az Unió belső politikái és tevékenységei – VII. cím – A versenyre, az adózásra és a jogszabályok közelítésére vonatkozó közös szabályok – 1. fejezet – Versenyszabályok – 1. szakasz – Vállalkozásokra vonatkozó szabályok 102. cikk (az EKSz. korábbi 82. cikke) (HL C 202., 2016.6.7., 89. o.)
Az Európai Unió működéséről szóló szerződés egységes szerkezetbe foglalt változata – Harmadik rész – Az Unió belső politikái és tevékenységei – VII. cím – A versenyre, az adózásra és a jogszabályok közelítésére vonatkozó közös szabályok – 1. fejezet – Versenyszabályok – 1. szakasz – Vállalkozásokra vonatkozó szabályok 103. cikk (az EKSz. korábbi 83. cikke) (HL C 202., 2016.6.7., 89–90. o.)
Az Európai Unió működéséről szóló szerződés egységes szerkezetbe foglalt változata – Harmadik rész – Az Unió belső politikái és tevékenységei – VII. cím – A versenyre, az adózásra és a jogszabályok közelítésére vonatkozó közös szabályok – 1. fejezet – Versenyszabályok – 1. szakasz – Vállalkozásokra vonatkozó szabályok 104. cikk (az EKSz. korábbi 84. cikke) (HL C 202., 2016.6.7., 90. o.)
Az Európai Unió működéséről szóló szerződés egységes szerkezetbe foglalt változata – Harmadik rész – Az Unió belső politikái és tevékenységei – VII. cím – A versenyre, az adózásra és a jogszabályok közelítésére vonatkozó közös szabályok – 1. fejezet – Versenyszabályok – 1. szakasz – Vállalkozásokra vonatkozó szabályok 105. cikk (az EKSz. korábbi 85. cikke) (HL C 202., 2016.6.7., 90. o.)
Az Európai Unió működéséről szóló szerződés egységes szerkezetbe foglalt változata – Harmadik rész – Az Unió belső politikái és tevékenységei – VII. cím – A versenyre, az adózásra és a jogszabályok közelítésére vonatkozó közös szabályok – 1. fejezet – Versenyszabályok – 1. szakasz – Vállalkozásokra vonatkozó szabályok 106. cikk (az EKSz. korábbi 86. cikke) (HL C 202., 2016.6.7., 90–91. o.)
Az Európai Parlament és a Tanács 1308/2013/EU rendelete (2013. december 17.) a mezőgazdasági termékpiacok közös szervezésének létrehozásáról, és a 922/72/EGK, a 234/79/EK, az 1037/2001/EK és az 1234/2007/EK tanácsi rendelet hatályon kívül helyezéséről (HL L 347., 2013.12.20., 671–854. o.)
Lásd az egységes szerkezetbe foglalt változatot.
Az Európai Parlament és a Tanács 1379/2013/EU rendelete (2013. december 11.) a halászati és akvakultúra-termékek piacának közös szervezéséről, az 1184/2006/EK és az 1224/2009/EK tanácsi rendelet módosításáról, valamint a 104/2000/EK tanácsi rendelet hatályon kívül helyezéséről (HL L 354., 2013.12.28., 1–21. o.)
Lásd az egységes szerkezetbe foglalt változatot.
utolsó frissítés 25.05.2018